title: Komisijas Īstenošanas regula (ES) 2019/139 (2019. gada 29. janvāris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu Beauveria bassiana (celms IMI389521) un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  30.1.2019

                  LV

                  Eiropas Savienības Oficiālais Vēstnesis

                  L 26/4

         KOMISIJAS ĪSTENOŠANAS REGULA (ES) 2019/139
         (2019. gada 29. janvāris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgo vielu Beauveria bassiana (celms IMI389521) un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu,
         tā kā:

                     (1)

                     Nīderlande 2014. gada 28. oktobrī saskaņā ar Regulas (EK) Nr. 1107/2009 7. panta 1. punktu saņēma uzņēmuma Exosect Limited pieteikumu par darbīgās vielas Beauveria bassiana celma IMI389521 apstiprināšanu.

                     (2)

                     2015. gada 2. jūnijā Nīderlande kā ziņotāja dalībvalsts saskaņā ar minētās Regulas (EK) Nr. 1107/2009 9. panta 3. punktu pieteikuma iesniedzējam, pārējām dalībvalstīm, Komisijai un Eiropas Pārtikas nekaitīguma iestādei (“Iestāde”) paziņoja, ka pieteikums ir pieņemams.

                     (3)

                     2016. gada 22. februārī ziņotāja dalībvalsts Komisijai iesniedza novērtējuma ziņojuma projektu par to, vai ir sagaidāms, ka minētā darbīgā viela atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem, un tā kopiju nosūtīja Iestādei.

                     (4)

                     Iestāde rīkojās atbilstoši Regulas (EK) Nr. 1107/2009 12. panta 1. punktam. Iestāde saskaņā ar Regulas (EK) Nr. 1107/2009 12. panta 3. punktu pieprasīja, lai pieteikuma iesniedzējs dalībvalstīm, Komisijai un Iestādei sniedz papildu informāciju. 2017. gada 2. februārī Iestādei atjaunināta novērtējuma ziņojuma projekta veidā tika iesniegts ziņotājas dalībvalsts sagatavotais papildu informācijas novērtējums.

                     (5)

                     2017. gada 26. aprīlī Iestāde paziņoja pieteikuma iesniedzējam, dalībvalstīm un Komisijai savu secinājumu (2) par to, vai sagaidāms, ka darbīgā viela Beauveria bassiana (celms IMI389521) atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Savu secinājumu Iestāde publiskoja.

                     (6)

                     Komisija 2018. gada 24. oktobrī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojuma projektu par Beauveria bassiana celmu IMI389521 un ar regulas projektu, kurā Beauveria bassiana celmu IMI389521 paredzēts apstiprināt.

                     (7)

                     Par vismaz viena šo darbīgo vielu saturoša augu aizsardzības līdzekļa vienu vai vairākiem reprezentatīviem lietojumiem un, konkrēti, par lietojumiem, kas tika pārbaudīti un sīki izklāstīti pārskata ziņojumā, ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

                     (8)

                     Tāpēc ir lietderīgi Beauveria bassiana celmu IMI389521 apstiprināt.

                     (9)

                     Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir nepieciešams iekļaut zināmus nosacījumus. Konkrētāk, ir lietderīgi vajadzības gadījumā ietvert riska mazināšanas pasākumus

                     (10)

                     Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (3) pielikums.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgās vielas apstiprināšana
            Darbīgo vielu Beauveria bassiana (celms IMI389521), kura norādīta I pielikumā, apstiprina ar minētajā pielikumā noteiktajiem nosacījumiem.

            2. pants
            Grozījumi Īstenošanas regulā (ES) Nr. 540/2011
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 29. janvārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  EFSA (Eiropas Pārtikas nekaitīguma iestāde), 2017. Conclusion on the peer review of the pesticide risk assessment of the active substance Beauveria bassiana IMI389521. EFSA Journal 2017;15(5):4831, 21 lpp. doi:10.2903/j.efsa.2017.4831.

            (3)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            I PIELIKUMS

                        Vispārpieņemtais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprinājuma beigu datums

                        Īpaši noteikumi

                           Beauveria bassiana celms IMI389521
                        Numurs CABI Ģenētisko resursu kolekcijā: IMI389521

                        Neattiecas

                        Maks. bovericīna līmenis: 0,09 mg/kg

                        2019. gada 19. februāris

                        2029. gada 19. februāris

                        Lai īstenotu Regulas (EK) Nr. 1107/2009 29. panta 6. punktā minētos vienotos principus, vērā ņem pārskata ziņojuma secinājumus par Beauveria bassiana celmu IMI389521 un jo īpaši tā I un II papildinājumu.
                        Šajā vispārējā novērtējumā dalībvalstis īpašu uzmanību pievērš:

                                    —

                                       B. bassiana celmu IMI389521 saturoša(-u) preparāta(-u) stabilitātei uzglabāšanā, tostarp bovericīna metabolīta satura līmenim pēc uzglabāšanas,

                                    —

                                    saskaņā ar piemērošanas nosacījumiem ražota bovericīna metabolīta saturam,

                                    —

                                    riskam, ko bovericīns rada inficētiem insektiem, kas atrodas uzglabātajos graudos. Ņemot vērā bovericīna dabisko fona līmeni labības graudos, jāveic pasākumi, kas nodrošina šādu produktu neiekļūšanu pārtikas aprites un barības ķēdē,

                                    —

                                    operatoru un strādnieku aizsardzībai, ņemot vērā, ka B. bassiana celms IMI389521 tāpat kā jebkurš mikroorganisms ir uzskatāms par potenciālu sensibilizatoru.

                              Atbilstība precīzi uzturētiem vides apstākļiem un kvalitātes kontroles analīze ražošanas procesa laikā, lai nodrošinātu, ka netiek pārsniegti mikrobioloģiskā piesārņojuma limiti, kas minēti darba dokumentā SANCO/12116/2012 (2).
                        Lietošanas nosacījumos vajadzības gadījumā ietver riska mazināšanas pasākumus.

               (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf

            II PIELIKUMS
            Īstenošanas regulas (ES) Nr. 540/2011 pielikuma B daļā iekļauj šādu ierakstu:

                           “130

                              Beauveria bassiana celms IMI389521
                           Numurs CABI Ģenētisko resursu kolekcijā: IMI389521

                           Neattiecas

                           Maks. bovericīna līmenis: 0,09 mg/kg

                           2019. gada 19. februāris

                           2029. gada 19. februāris

                           Lai īstenotu Regulas (EK) Nr. 1107/2009 29. panta 6. punktā minētos vienotos principus, vērā ņem pārskata ziņojuma secinājumus par Beauveria bassiana celmu IMI389521 un jo īpaši tā I un II papildinājumu.
                           Šajā vispārējā novērtējumā dalībvalstis īpašu uzmanību pievērš:

                                       —

                                          B. bassiana celmu IMI389521 saturoša(-u) preparāta(-u) stabilitātei uzglabāšanā, tostarp bovericīna metabolīta satura līmenim pēc uzglabāšanas,

                                       —

                                       saskaņā ar piemērošanas nosacījumiem ražota bovericīna metabolīta saturam,

                                       —

                                       riskam, ko bovericīns rada inficētiem insektiem, kas atrodas uzglabātajos graudos. Ņemot vērā bovericīna dabisko fona līmeni labības graudos, jāveic pasākumi, kas nodrošina šādu produktu neiekļūšanu pārtikas aprites un barības ķēdē,

                                       —

                                       operatoru un strādnieku aizsardzībai, ņemot vērā, ka B. bassiana celms IMI389521 tāpat kā jebkurš mikroorganisms ir uzskatāms par potenciālu sensibilizatoru.

                                 Atbilstība precīzi uzturētiem vides apstākļiem un kvalitātes kontroles analīze ražošanas procesa laikā, lai nodrošinātu, ka netiek pārsniegti mikrobioloģiskā piesārņojuma limiti, kas minēti darba dokumentā SANCO/12116/2012 (*1).
                           Lietošanas nosacījumos vajadzības gadījumā ietver riska mazināšanas pasākumus.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf”


title: Komisijas Īstenošanas regula (ES) 2019/255 (2019. gada 13. februāris), ar kuru groza Īstenošanas regulu (ES) Nr. 821/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1303/2013 attiecībā uz sīki izstrādātiem noteikumiem par programmas ieguldījumu pārskaitīšanu un pārvaldību, ziņošanu par finanšu instrumentiem, informācijas un komunikācijas pasākumu tehniskajiem rādītājiem, kas attiecas uz darbību, un datu reģistrēšanas un glabāšanas sistēmu

text:
                  14.2.2019

                  LV

                  Eiropas Savienības Oficiālais Vēstnesis

                  L 43/15

         KOMISIJAS ĪSTENOŠANAS REGULA (ES) 2019/255
         (2019. gada 13. februāris),
         ar kuru groza Īstenošanas regulu (ES) Nr. 821/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1303/2013 attiecībā uz sīki izstrādātiem noteikumiem par programmas ieguldījumu pārskaitīšanu un pārvaldību, ziņošanu par finanšu instrumentiem, informācijas un komunikācijas pasākumu tehniskajiem rādītājiem, kas attiecas uz darbību, un datu reģistrēšanas un glabāšanas sistēmu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), un jo īpaši tās 46. panta 3. punktu un 115. panta 4. punktu,
         tā kā:

                     (1)

                     Komisijas Īstenošanas regulā (ES) Nr. 821/2014 (2) cita starpā ir noteikti informācijas un komunikācijas pasākumu tehniskie parametri. Regulas (ES) Nr. 1303/2013 trešās daļas III sadaļas II nodaļa ir grozīta ar Eiropas Parlamenta un Padomes Regulu (ES, Euratom) 2018/1046 (3), tāpēc Īstenošanas regulas (ES) Nr. 821/2014 un tās II nodaļas nosaukums būtu attiecīgi jāgroza.

                     (2)

                     Lai izvairītos no nevajadzīga administratīvā sloga un vienkāršošanas labad prasība finanšu instrumenta nosaukumā iekļaut atsauci uz to, ka to atbalsta Eiropas strukturālie un investīciju (“ESI”) fondi, būtu jāatceļ. Komisijas Deleģētās regulas (ES) Nr. 480/2014 (4) 6. panta 1. punkta b) apakšpunkts paredz, ka finanšu instrumentu galasaņēmēji tomēr jāinformē par to, ka finansējums tiek nodrošināts saskaņā ar ESI fondu līdzfinansētām programmām. Tas, ka tiek atcelts pienākums norādīt finanšu instrumenta nosaukumu, tādējādi neietekmē komunikācijas un publicitātes prasības, kas jāievēro attiecībā uz galasaņēmējiem sniegto atbalstu. Īstenošanas regulas (ES) Nr. 821/2014 4. panta 4. punkts būtu attiecīgi jāgroza.

                     (3)

                     Komisijas Īstenošanas regulas (ES) Nr. 821/2014 I pielikumā sniegts paraugs ziņošanai par finanšu instrumentiem, kurus reglamentē Regulas (ES) Nr. 1303/2013 37. līdz 46. pants. Vairāki no šiem noteikumiem tika grozīti ar Regulu (ES, Euratom) 2018/1046.

                     (4)

                     Ar Regulas (ES) Nr. 1303/2013 38. panta 1. punktu tika ieviesta jauna īstenošanas iespēja Eiropas Stratēģisko investīciju fonda ietvaros ESI fondus apvienot ar EIB finanšu produktiem, kā sīkāk izklāstīts tās jaunajā 39.a pantā. Šī īstenošanas iespēja attiecīgi jāiekļauj iedaļā par finanšu instrumentu un īstenošanas pasākumu aprakstu, savukārt ziņošanai par finanšu instrumentiem izmantojamā parauga iedaļā par paveikto paredzamā sviras efekta sasniegšanā jāiekļauj jauni datu lauki, lai novērtētu ESI fondu ieguldījumus finanšu instrumentos, kur šāds ieguldījums apvienots ar EIB finanšu produktiem Eiropas Stratēģisko investīciju fonda ietvaros.

                     (5)

                     Regulas (ES) Nr. 1303/2013 38. panta 4. punktā tika precizēti noteikumi par tiešu piešķiršanu valstij piederošām bankām vai iestādēm. Šāds precizējums attiecīgi jāatspoguļo, šāda veida struktūru, kas īsteno finanšu instrumentus, iekļaujot ziņošanai par finanšu instrumentiem izmantojamā parauga iedaļā par struktūru, kas īsteno finanšu instrumentus, un attiecīgā gadījumā struktūru, kas īsteno fondu fondu, identifikāciju.

                     (6)

                     Saskaņā ar aktīvu finanšu līdzekļu pārvaldību Regulas (ES) Nr. 1303/2013 44. pants atļauj negatīvus procentus, kas gūti, ESI fondus ieguldot atbilstīgi Regulas (ES) Nr. 1303/2013 43. pantam, finansēt no līdzekļiem, kas iemaksāti atpakaļ finanšu instrumentā. Ziņošanas prasības ir attiecīgi jāsaskaņo ar šo jauno noteikumu. Šāda saskaņošana būtu jāveic ziņošanai par finanšu instrumentiem izmantojamā parauga iedaļā par summām, kas no investīcijām iemaksātas atpakaļ finanšu instrumentos.

                     (7)

                     Regulā (ES) Nr. 1303/2013 jauniekļautajā 43.a pantā ir precizēti noteikumi par atšķirīgu attieksmi pret investoriem, kuri peļņas un riska dalīšanas ziņā darbojas pēc tirgus ekonomikas principa. Ziņošanai par finanšu instrumentiem izmantojamais paraugs ir attiecīgi jāsaskaņo ar šo precizēto noteikumu, pārformulējot iedaļu par procentiem un citiem ieņēmumiem no atbalsta, kas no ESI fondiem izmaksāts finanšu instrumentam, programmas līdzekļiem, kuri no investīcijām iemaksāti atpakaļ finanšu instrumentos, kā minēts 43. un 44. pantā, un summām, kas izmantotas atšķirīgai attieksmei, kā minēts 43.a pantā.

                     (8)

                     Lai novērstu zināmu pārklāšanos, Regulas (ES) Nr. 1303/2013 46. pantā tika racionalizēti ar finanšu instrumentiem saistītie ziņošanas pienākumi. Tāpēc 40. datu laukā prasītā informācija ir jāsaskaņo ar Regulas (ES) Nr. 1303/2013 46. panta 2. punkta i) apakšpunktā noteikto ziņošanas prasību. Turklāt prasība norādīt kapitālieguldījumu vērtību par iepriekšējo gadu, kas noteikta Regulas (ES) Nr. 1303/2013 46. panta 2. punkta i) apakšpunktā, jāpārvieto uz ziņošanai par finanšu instrumentiem izmantojamā parauga VII sadaļu. Lai izvairītos no nevajadzīga administratīvā sloga un nodrošinātu atbilstību vadošo iestāžu jau izveidotām ziņošanas sistēmām, pašreizējā 40. datu lauka pārvietošanai uz VII sadaļu nolūkā nodrošināt saskanību ar attiecīgo atsauci Regulas (ES) Nr. 1303/2013 46. panta 2. punkta i) apakšpunktā nevajadzētu izraisīt sadaļas pārnumurēšanu, lai gan tās nosaukums būtu jāsaskaņo ar minēto pantu.

                     (9)

                     Lai izvairītos no konkrētu prasību pārklāšanās un lai nodrošinātu saskanību ar Regulas (ES) Nr. 1303/2013 46. panta 2. punkta h) apakšpunktā noteiktajām ziņošanas prasībām, ziņošanai par finanšu instrumentiem izmantojamā parauga iedaļā, kurā norāda paveikto paredzamā sviras efekta sasniegšanā, atsauce uz investīciju un līdzdalības vērtību tiek svītrota.

                     (10)

                     Ņemot vērā Regulas (ES) Nr. 1303/2013 37. līdz 46. pantā veiktās izmaiņas, kas minētas šīs regulas 3. līdz 9. apsvērumā, Īstenošanas regulas (ES) Nr. 821/2014 I pielikums būtu attiecīgi jāgroza.

                     (11)

                     Šajā regulā paredzētie pasākumi ir saskaņā ar ESI fondu koordinācijas komitejas sniegto atzinumu.

                     (12)

                     Lai nodrošinātu juridisko noteiktību un līdz minimumam samazinātu pretrunu iespējamību starp grozītajiem noteikumiem Regulā (ES) Nr. 1303/2013, kurus piemēro no 2018. gada 2. augusta vai agrāka datuma saskaņā ar Regulas (ES, Euratom) 2018/1046 282. pantu, un šīs regulas noteikumiem, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (13)

                     Tāpēc Īstenošanas regula (ES) Nr. 821/2014 būtu attiecīgi jāgroza,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 821/2014 groza šādi:

                        1)

                        regulas nosaukumu aizstāj ar šādu:
                        “Komisijas Īstenošanas regula (ES) Nr. 821/2014 (2014. gada 28. jūlijs), ar ko paredz noteikumus par to, kā Eiropas Parlamenta un Padomes Regula (ES) Nr. 1303/2013 piemērojama attiecībā uz sīki izstrādātiem noteikumiem par programmas ieguldījumu pārskaitīšanu un pārvaldību, ziņošanu par finanšu instrumentiem, ar darbībām saistīto informācijas, komunikācijas un publicitātes pasākumu tehniskajiem parametriem un datu reģistrēšanas un glabāšanas sistēmu”;

                        2)

                        regulas II nodaļas virsrakstu aizstāj ar šādu:
                        “AR DARBĪBĀM SAISTĪTO INFORMĀCIJAS, KOMUNIKĀCIJAS UN PUBLICITĀTES PASĀKUMU TEHNISKIE PARAMETRI UN NORĀDĪJUMI PAR SAVIENĪBAS EMBLĒMAS IZVEIDI UN STANDARTA KRĀSU NOTEIKŠANU”;

                        3)

                        regulas 4. panta 4. punktu aizstāj ar šādu:

                           “4.   Nosaukumu “Eiropas Savienība” vienmēr raksta nesaīsināti. Burtveidols, ko izmanto kopā ar Savienības emblēmu, var būt kāds no šiem: Arial, Auto, Calibri, Garamond, Trebuchet, Tahoma, Verdana, Ubuntu. Nav atļauts izmantot kursīvu, pasvītrojumu vai fonta efektus. Teksta novietojums attiecībā pret Savienības emblēmu nekādā veidā nedrīkst aizsegt pašu emblēmu. Izmantotais fonta lielums ir proporcionāls emblēmas lielumam. Fonta krāsa ir reflex blue, melna vai balta – atkarībā no fona.”;

                        4)

                        Īstenošanas regulas (ES) Nr. 821/2014 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 13. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 320. lpp.

            (2)  Komisijas 2014. gada 28. jūlija Īstenošanas regula (ES) Nr. 821/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1303/2013 attiecībā uz sīki izstrādātiem noteikumiem par programmas ieguldījumu pārskaitīšanu un pārvaldību, ziņošanu par finanšu instrumentiem, informācijas un komunikācijas pasākumu tehniskajiem rādītājiem, kas attiecas uz darbību, un datu reģistrēšanas un glabāšanas sistēmu (OV L 223, 29.7.2014., 7. lpp.).

            (3)  Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

            (4)  Komisijas 2014. gada 3. marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (OV L 138, 13.5.2014., 5. lpp.).

            PIELIKUMS
            Īstenošanas regulas (ES) Nr. 821/2014 I pielikumu groza šādi:

                        1)

                        7.2. datu lauku aizstāj ar šādu:

                                    “7.2.

                                    Valsts, reģionālā, starptautiskā vai pārrobežu līmenī izveidots finanšu instruments, ko pārvalda vadošā iestāde vai kas ir vadošās iestādes pārziņā, kā minēts 38. panta 1. punkta b) apakšpunktā, un ko atbalsta ar ESI fondu programmas ieguldījumiem saskaņā ar Regulas (ES) Nr. 1303/2013 38. panta 4. punkta a), b), c) un d) apakšpunktu”;

                        2)

                        pievieno jaunu 7.3. datu lauku:

                                    “7.3.

                                    Finanšu instruments, kas minēts 38. panta 1. punkta c) apakšpunktā un kurā vadošās iestādes sniegts finanšu ieguldījums apvienots ar EIB finanšu produktiem Eiropas Stratēģisko investīciju fonda ietvaros saskaņā ar 39.a pantu”;

                        3)

                        10. datu lauku aizstāj ar šādu:

                                    “10.

                                    Finanšu instrumenta juridiskais statuss atbilstīgi Regulas (ES) Nr. 1303/2013 38. panta 6. punktam un 39.a panta 5. punkta b) apakšpunktam (tikai attiecībā uz 38. panta 1. punkta b) un c) apakšpunktā minētajiem finanšu instrumentiem): fiduciārais konts, kas atvērts uz īstenošanas struktūras vārda un vadošās iestādes uzdevumā, vai atsevišķa finansējuma daļa finanšu iestādē”;

                        4)

                        regulas III sadaļu aizstāj ar šādu:
                        “III.
                              Tās struktūras identifikācija, kas īsteno finanšu instrumentu, un tās struktūras identifikācija, kas attiecīgā gadījumā īsteno fondu fondu, kā minēts Regulas (ES) Nr. 1303/2013 38. panta 1. punkta a), b) un c) apakšpunktā (Regulas (ES) Nr. 1303/2013 46. panta 2. punkta c) apakšpunkts)”;

                        5)

                        11.1. datu lauku aizstāj ar šādu:

                                    “11.1.

                                    Īstenošanas struktūras veids atbilstīgi Regulas (ES) Nr. 1303/2013 38. panta 4. punktam un 39.a panta 5. punktam: pastāvošs vai jaunizveidots tiesību subjekts, kas paredzēts finanšu instrumentu īstenošanai; Eiropas Investīciju banka; Eiropas Investīciju fonds; starptautiska finanšu iestāde, kurā dalībvalsts ir akciju turētāja; valstij piederoša banka vai iestāde, kas reģistrēta kā tiesību subjekts, kurš veic profesionālas finanšu darbības; publisko vai privāto tiesību subjekts; vadošā iestāde, kas tiešā veidā veic īstenošanas uzdevumus (tikai attiecībā uz aizdevumiem vai garantijām)”;

                        6)

                        regulas VII sadaļu aizstāj ar šādu:
                        “VII.
                              Procenti un citi ieņēmumi no atbalsta, kas no ESI fondiem izmaksāts finanšu instrumentam, programmu līdzekļi, kas no investīcijām iemaksāti atpakaļ finanšu instrumentā, kā minēts 43. un 44. pantā, summas, ko izmanto atšķirīgai attieksmei, kā minēts 43.a pantā, un kapitālieguldījumu vērtība par iepriekšējiem gadiem (Regulas (ES) Nr. 1303/2013 46. panta 2. punkta g) un i) apakšpunkts)”;

                        7)

                        37. datu lauku aizstāj ar šādu:

                                    “37.

                                    To līdzekļu summa, kuri attiecināmi uz ESI fondiem un ir izmantoti saskaņā ar 43.a un 44. pantu”;

                        8)

                        37.1. datu lauku aizstāj ar šādu:

                                    “37.1.

                                    no kā summas, kas samaksātas par atšķirīgu attieksmi pret investoriem, kuri darbojas pēc tirgus ekonomikas principa un finanšu instrumentam papildus atbalstam no ESI fondiem nodrošina līdzvērtīgus resursus vai veic līdzinvestīcijas galasaņēmēja līmenī (EUR)”;

                        9)

                        pievieno jaunu 37.3. datu lauku:

                                    “37.3.

                                    no kā summas, ar kurām sedz tādus zaudējumus finanšu instrumentam piešķirtā ESI fondu ieguldījuma nominālvērtībā, kuri izriet no negatīviem procentiem, ja šie zaudējumi rodas, neraugoties uz aktīvu finanšu līdzekļu pārvaldību, ko veic struktūras, kas īsteno finanšu instrumentus (EUR)”;

                        10)

                        aiz jaunā 37.3. datu lauka ievieto šādu jaunu 40. datu lauku:

                                    “40.

                                    Kapitālieguldījumu vērtība par iepriekšējiem gadiem (EUR)”;

                        11)

                        regulas VIII sadaļu aizstāj ar šādu:
                        “VIII.
                              Paveiktais finanšu instrumenta veikto investīciju paredzamā sviras efekta sasniegšanā (Regulas (ES) Nr. 1303/2013 46. panta 2. punkta h) apakšpunkts)”;

                        12)

                        pievieno jaunu 38.1.A datu lauku:

                                    “38.1.A

                                    EIB finanšu produkta ieguldījums, par ko uzņemtas saistības finansēšanas nolīgumā ar struktūru, kas īsteno finanšu instrumentu (attiecas tikai uz 38. panta 1. punkta c) apakšpunktā minētajiem instrumentiem) (EUR)”;

                        13)

                        pievieno jaunu 38.2.A datu lauku:

                                    “38.2.A

                                    EIB finanšu produkta ieguldījums, kas iemaksāts finanšu instrumentā (attiecas tikai uz 38. panta 1. punkta c) apakšpunktā minētajiem instrumentiem) (EUR)”;

                        14)

                        pievieno jaunu 38.3.A datu lauku:

                                    “38.3.A

                                    EIB finanšu produkta ieguldījums, kas mobilizēts galasaņēmēja līmenī (attiecas tikai uz 38. panta 1. punkta c) apakšpunktā minētajiem instrumentiem) (EUR)”;

                        15)

                        VIII sadaļas 40. datu lauku svītro.


title: Komisijas Īstenošanas regula (ES) 2019/256 (2019. gada 13. februāris), ar ko attiecībā uz izmaiņām informācijas par lielu projektu iesniegšanas, kopīgā rīcības plāna, īstenošanas ziņojumu par mērķi “Investīcijas izaugsmei un nodarbinātībai” un par mērķi “Eiropas teritoriālā sadarbība” paraugos groza Īstenošanas regulu (ES) 2015/207 un to labo attiecībā uz datiem darbības rezultātu izvērtēšanai un darbības rezultātu satvaru

text:
                  14.2.2019

                  LV

                  Eiropas Savienības Oficiālais Vēstnesis

                  L 43/20

         KOMISIJAS ĪSTENOŠANAS REGULA (ES) 2019/256
         (2019. gada 13. februāris),
         ar ko attiecībā uz izmaiņām informācijas par lielu projektu iesniegšanas, kopīgā rīcības plāna, īstenošanas ziņojumu par mērķi “Investīcijas izaugsmei un nodarbinātībai” un par mērķi “Eiropas teritoriālā sadarbība” paraugos groza Īstenošanas regulu (ES) 2015/207 un to labo attiecībā uz datiem darbības rezultātu izvērtēšanai un darbības rezultātu satvaru
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), un jo īpaši tās 101. panta piekto daļu, 106. panta otro daļu un 111. panta 5. punktu,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi “Eiropas teritoriālā sadarbība” (2) un jo īpaši tās 14. panta 5. punktu,
         apspriedusies ar Eiropas Strukturālo un investīciju fondu koordinācijas komiteju,
         tā kā:

                     (1)

                     Komisijas Īstenošanas regulas (ES) 2015/207 (3) II pielikumā saskaņā ar Regulas (ES) Nr. 1303/2013 101. pantu ir norādīts formāts, kādā sniedzama informācija par lielu projektu. Regulas (ES) Nr. 1303/2013 61. pantā ar Eiropas Parlamenta un Padomes Regulu (ES, Euratom) 2018/1046 (4) ir izdarīti grozījumi attiecībā uz darbībām, pēc kuru pabeigšanas gūst neto ienākumus, un Komisija ir pieņēmusi paziņojumu par valsts atbalsta jēdzienu (5), tāpēc II pielikums būtu attiecīgi jāgroza.

                     (2)

                     Īstenošanas regulas (ES) 2015/207 IV pielikumā saskaņā ar Regulas (ES) Nr. 1303/2013 106. pantu ir norādīts kopīgā rīcības plāna parauga formāts. Regulas (ES) Nr. 1303/2013 104.–109. pantā ar Regulu (ES, Euratom) 2018/1046 ir izdarīti grozījumi attiecībā uz pirmajiem kopīgajiem rīcības plāniem un kopīgo rīcības plānu saturu, tāpēc IV pielikums būtu attiecīgi jāgroza.

                     (3)

                     Īstenošanas regulas (ES) 2015/207 V pielikumā ir norādīts īstenošanas ziņojumu paraugs attiecībā uz mērķi “Investīcijas izaugsmei un nodarbinātībai” atbilstoši Regulas (ES) Nr. 1303/2013 111. pantam. Ar Regulu (ES, Euratom) 2018/1046 ir izdarīti grozījumi Regulas (ES) Nr. 1303/2013 70. panta 2. punktā attiecībā uz ārpus programmas teritorijas īstenotu darbību izdevumu attiecināmību un minētās regulas 104. panta 2. un 3. punktā – attiecībā uz pirmā kopīgā rīcības plāna robežvērtībām, tāpēc V pielikums būtu attiecīgi jāgroza.

                     (4)

                     Īstenošanas regulas (ES) 2015/207 V pielikuma 4.A tabulā ir iekļauti kopējie iznākuma rādītāji attiecībā uz Eiropas Sociālo fondu (“ESF”) un Jaunatnes nodarbinātības iniciatīvu (“JNI”). Eiropas Parlamenta un Padomes Regulas (ES) Nr. 1304/2013 (6) I pielikumā, kurā norādīti kopējie iznākuma un rezultātu rādītāji ESF investīcijām, ir ieviestas izmaiņas ar Regulu (ES, Euratom) 2018/1046, tāpēc V pielikuma A daļas 3.2. punktā esošā 4.A tabula būtu attiecīgi jāgroza. Izmaiņas Regulas (ES) Nr. 1304/2013 I pielikumā ir piemērojamas no 2014. gada 1. janvāra, tāpēc arī V pielikuma A daļas 3.2. punkta 4. A tabulas grozījumi būtu jāpiemēro no 2014. gada 1. janvāra.

                     (5)

                     Īstenošanas regulas (ES) 2015/207 X pielikumā ir norādīts īstenošanas ziņojumu paraugs attiecībā uz mērķi “Eiropas teritoriālā sadarbība” atbilstoši Regulas (ES) Nr. 1299/2013 14. pantam. Regulas (ES) Nr. 1303/2013 104. panta 2. un 3. punktā ar Regulu (ES, Euratom) 2018/1046 ir izdarīti grozījumi attiecībā uz pirmā kopīgā rīcības plāna robežvērtībām, tāpēc X pielikums būtu attiecīgi jāgroza.

                     (6)

                     Īstenošanas regulas (ES) 2015/207 V pielikuma C daļas 15. punktā dotā tabula un minētās regulas X pielikuma B daļas 12. punktā dotā tabula (abas attiecībā uz finanšu informāciju, kas vajadzīga, lai novērtētu progresu starpposma mērķu un galīgo mērķu sasniegšanā) attiecas uz izmaksām, ko “samaksājuši atbalsta saņēmēji un kas apliecinātas Komisijai līdz 31.12.2018.” un ko “atbalsta saņēmēji samaksājuši līdz 31.12.2023. un kas apliecinātas Komisijai”. Ne Regulā (ES) Nr. 1303/2013, ne Komisijas Īstenošanas regulā (ES) Nr. 215/2014 (7) nav iekļauts tāds termiņš, līdz kuram jābūt apliecinātām atbilstīgajām izmaksām attiecībā uz finanšu rādītājiem noteikto starpposma mērķu un galīgo mērķu sasniegšanu. Minētās tabulas būtu attiecīgi jālabo. Lai nodrošinātu juridisko noteiktību attiecībā uz prasībām, kādas ievērojamas, ziņojot par finanšu rādītājiem noteikto starpposma mērķu sasniegšanas progresu, kas ikgadējā īstenošanas ziņojumā pirmoreiz iekļaujams 2019. gadā, minētais labojums būtu jāpiemēro ar atpakaļejošu spēku no dienas, kurā stājas spēkā šī regula, kad tā pieņemta pirmo reizi.

                     (7)

                     Lai nodrošinātu juridisko noteiktību un līdz minimumam ierobežotu atšķirības starp Regulas (ES) Nr. 1303/2013 grozītajiem noteikumiem, kurus saskaņā ar Regulas (ES, Euratom) 2018/1046 282. pantu piemēro no 2018. gada 2. augusta vai agrāk, un šīs regulas noteikumiem, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (8)

                     Tādēļ Īstenošanas regula (ES) 2015/207 būtu attiecīgi jāgroza un jālabo,

               IR PIEŅĒMUSI ŠO REGULU.

            1. pants
            Īstenošanas regulu (ES) 2015/207 groza šādi:

                        1)

                        Īstenošanas regulas (ES) 2015/207 II pielikumu groza saskaņā ar šīs regulas I pielikumu;

                        2)

                        Īstenošanas regulas (ES) 2015/207 IV pielikumu groza saskaņā ar šīs regulas II pielikumu;

                        3)

                        Īstenošanas regulas (ES) 2015/207 V pielikumu groza saskaņā ar šīs regulas III pielikumu;

                        4)

                        Īstenošanas regulas (ES) 2015/207 X pielikumu groza saskaņā ar šīs regulas IV pielikumu.

            2. pants
            Īstenošanas regulu (ES) 2015/207 labo šādi:

                        1)

                        Īstenošanas regulas (ES) 2015/207 V pielikumu labo saskaņā ar šīs regulas V pielikumu;

                        2)

                        Īstenošanas regulas (ES) 2015/207 X pielikumu labo saskaņā ar šīs regulas VI pielikumu.

            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            Šīs regulas 2. pantu piemēro no 2015. gada 14. februāra.
            III pielikuma 1. punktu piemēro no 2014. gada 1. janvāra.

            Šī regula uzliek saistības kopumā un tieši piemērojama visās dalībvalstīs.
            Briselē, 2019. gada 13. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 320. lpp.

            (2)  OV L 347, 20.12.2013., 259. lpp.

            (3)  Komisijas 2015. gada 20. janvāra Īstenošanas regula (ES) 2015/207, ar ko paredz sīki izstrādātus noteikumus, lai īstenotu Eiropas Parlamenta un Padomes Regulu (ES) Nr. 1303/2013 attiecībā uz progresa ziņojuma paraugiem, informācijas par lielu projektu iesniegšanu, kopīgo rīcības plānu, īstenošanas ziņojumiem attiecībā uz mērķi “Investīcijas izaugsmei un nodarbinātībai”, pārvaldības deklarāciju, revīzijas stratēģiju, revīzijas atzinumu un gada kontroles ziņojumu, kā arī izmaksu un ieguvumu analīzes izpildes metodiku un saskaņā ar Eiropas Parlamenta un Padomes Regulu (ES) Nr. 1299/2013 attiecībā uz īstenošanas ziņojumu paraugu saistībā ar mērķi “Eiropas teritoriālā sadarbība” (OV L 38, 13.2.2015., 1. lpp.).

            (4)  Eiropas Parlamenta un Padomes 2018. gada 18. jūlija Regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

            (5)  Komisijas paziņojums par Līguma par Eiropas Savienības darbību 107. panta 1. punktā minēto valsts atbalsta jēdzienu (C/2016/2946) (OV C 262, 19.7.2016., 1. lpp.).

            (6)  Eiropas Parlamenta un Padomes 2013. gada 17. decembra Regula (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (OV L 347, 20.12.2013., 470. lpp.).

            (7)  Komisijas 2014. gada 7. marta Īstenošanas regula (ES) Nr. 215/2014, ar kuru paredz noteikumus, kā īstenot Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu, attiecībā uz metodoloģiju klimata pārmaiņu mērķu sasniegšanas atbalstam, starpposma mērķu un galamērķu noteikšanu darbības rezultātu satvarā un intervences kategoriju nomenklatūru Eiropas strukturālajiem un investīciju fondiem (OV L 69, 8.3.2014., 65. lpp.).

            I PIELIKUMS
            Īstenošanas regulas (ES) 2015/207 II pielikumu groza šādi:

                        1)

                        pielikuma C.2. punktā 1. zemsvītras piezīmi aizstāj ar šādu:

                                    “(1)

                                    Komisijas dienesti sniedza norādījumus dalībvalstīm, lai atvieglotu novērtējumu, ja infrastruktūras investīcijās ir ietverts valsts atbalsts. Konkrēti, Komisijas dienesti ir sagatavojuši analītiskās shēmas. Ir publicēts Komisijas paziņojums par valsts atbalsta jēdzienu, kas minēts Līguma par Eiropas Savienības darbību 107. panta 1. punktā (C/2016/2946) (OV C 262, 19.7.2016., 1. lpp.). Komisija aicina dalībvalstis izmantot analītiskās shēmas vai citas metodes, ar ko paskaidrot, kāpēc tiek uzskatīts, ka atbalsts neietver valsts atbalsta piešķiršanu.”;

                        2)

                        pielikuma C.3. punktā pēdējās tabulas virsrakstu aizstāj ar šādu:
                        “Vienotās likmes metode vai samazinātās līdzfinansēšanas likmes metode (Regulas (ES) Nr. 1303/2013 61. panta 3. punkta a) apakšpunkts, 61. panta 3. punkta aa) apakšpunkts un 61. panta 5. punkts)”;

                        3)

                        pielikuma C.3. punktā pēdējo tabulu aizstāj ar šādu:

                                    “Vērtība

                                    1.

                                    Atbilstīgo izmaksu kopsumma pirms tam, kad ņemtas vērā Regulas (ES) Nr. 1303/2013 61. pantā paredzētās prasības (EUR, bez diskontēšanas)
                                    (C.1.12.(C) iedaļa)

                                       <type=’N’ input=’G’>

                                    2.

                                    Neto ienākumu pamata likme, kas noteikta Regulas (ES) Nr. 1303/2013 V pielikumā vai deleģētajos aktos vai izveidota, pamatojoties uz 61. panta 3. punkta aa) apakšpunktu (FR) (%)

                                       <type=’N’ input=’M’>

                                    3.

                                    Atbilstīgo izmaksu kopsumma pēc tam, kad ir ņemtas vērā Regulas (ES) Nr. 1303/2013 61. pantā noteiktās prasības (EUR, bez diskontēšanas) = (1) × (1 – FR) (*1)

                                       Maksimālajam publiskajam ieguldījumam ir jābūt saskaņā ar noteikumiem par valsts atbalstu un saskaņā ar iepriekš ziņoto kopējā piešķirtā atbalsta summu (attiecīgā gadījumā)

                                       <type=’N’ input=’M’>

                        4)

                        pielikuma E.1.2. punktā 3. zemsvītras piezīmi aizstāj ar šādu:

                                    “(3)

                                    To nepiemēro: 1) projektiem, uz kuriem attiecas valsts atbalsta noteikumi Līguma 107. panta izpratnē (sk. G.1. iedaļu) saskaņā ar Regulas (ES) Nr. 1303/2013 61. panta 8. punktu, 2) ja izmanto vienotu likmi (Regulas (ES) Nr. 1303/2013 61. panta 3. punkta a) apakšpunkts un 61. panta 3. punkta aa) apakšpunkts) vai samazinātu līdzfinansēšanas likmi (Regulas (ES) Nr. 1303/2013 61. panta 5. punkts), un 3) ja darbības un aizvietošanas izmaksu pašreizējo vērtību summa ir augstāka par ienākumu pašreizējo vērtību, projektu neuzskata par tādu, kas rada ienākumus, un šajā gadījumā 7. un 8. punktu var neņemt vērā un diskontēto neto ienākumu proporcionālo piemērošanu būtu jānosaka 100 % apmērā.”

               (*1)  Samazinātā līdzfinansējuma likmes metodes gadījumā šī formula nav piemērojama (vienotā likme ietekmē prioritārā virziena līdzfinansējuma likmi, pazeminot ERAF/KF finansējumu), un kopējās atbilstīgās izmaksas ir vienādas ar 1. punktā minēto summu.”;

            II PIELIKUMS
            Īstenošanas regulas (ES) 2015/207 IV pielikumu groza šādi:

                        1)

                        pielikuma A.8. punktu aizstāj ar šādu:

                                                “A.8.

                                                KRP veids

                                    ( ) Parasts ( ) JNI ( ) Pirmais KRP saskaņā ar IIN (*)
                                    ( ) Pirmais KRP saskaņā ar ETS (**)

                                       [tikai viena iespēja]; <type=’C’ input=’M’>

                                    (*)

                                    Pirmais kopīgais rīcības plāns, ko dalībvalsts iesniegusi saskaņā ar mērķi “Investīcijas izaugsmei un nodarbinātībai” atbilstoši Eiropas Parlamenta un Padomes Regulas (ES) Nr. 1303/2013 104. panta 3. punktam.

                                    (**)

                                    Pirmais kopīgais rīcības plāns, ko dalībvalsts iesniegusi saskaņā ar mērķi “Eiropas teritoriālā sadarbība” atbilstoši Eiropas Parlamenta un Padomes Regulas (ES) Nr. 1303/2013 104. panta 3. punktam.”;

                        2)

                        pielikuma C daļas virsrakstu aizstāj ar šādu:
                        “C.   KRP MĒRĶI”;

                        3)

                        pielikuma C.1. punktu aizstāj ar šādu:

                                    “C.1.

                                       Lūdzu, aprakstiet, kādi ir KRP mērķi un kā KRP palīdz sasniegt programmas mērķus vai īstenot attiecīgos konkrētai valstij paredzētos ieteikumus un dalībvalstu un Savienības ekonomikas politikas vispārējās pamatnostādnes saskaņā ar LESD 121. panta 2. punktu, un attiecīgos Padomes ieteikumus, kuri dalībvalstīm jāņem vērā savā nodarbinātības politikā saskaņā ar LESD 148. panta 4. punktu.

                                       <type=’S’ maxlength=’17500’ input=’M’>”;

                        4)

                        pielikuma C.2. punktu aizstāj ar šādu:

                                    “C.2.

                                       Pamatojoties uz C.1. iedaļā sniegto informāciju, lūdzu, norādiet KRP mērķus.

                                                Numurs

                                                Kods

                                                Mērķis

                                                KRP 1. mērķis <type=’S’ input=’S’>

                                                   <type=’N’ input=’M’>

                                                   <type=’S’ maxlength=’500’ input=’M’>

                                                KRP 2. mērķis”

                                                …

                        5)

                        pielikuma C.3. punktu svītro;

                        6)

                        pielikuma D daļas virsrakstu aizstāj ar šādu:
                        “D.   KRP APRAKSTS”;

                        7)

                        pielikuma D.1.1. punktā tabulas pirmās rindas trešo sleju aizstāj ar šādu:
                        “KRP mērķis(-i), kuru(-us) tas palīdz sasniegt”;

                        8)

                        pielikuma D.1.2. punkta virsrakstu aizstāj ar šādu:

                                    “D.1.2.

                                    Kā projekti palīdzēs sasniegt KRP mērķus? Lūdzu, pamatojiet.”;

                        9)

                        pielikuma D.1.3. punkta virsrakstu aizstāj ar šādu:

                                    “D.1.3.

                                    Kādi ir šo projektu starpposma mērķi, ja tādi ir, un mērķi attiecībā uz iznākumiem un rezultātiem?”;

                        10)

                        pielikuma D.1.3. punktā tabulas otrās rindas otrās slejas tekstu aizstāj ar “KRP rādītājs”;

                        11)

                        pielikuma D.3. punktu svītro;

                        12)

                        tekstu starp F. un F.1. punktu svītro;

                        13)

                        pielikuma F.1. punktā otrās slejas tekstu aizstāj ar šādu:
                        “(Lūdzu, norādiet, īstenošanas sākuma datumu)”;

                        14)

                        pielikuma G daļas virsrakstu aizstāj ar šādu:
                        “G.   KRP devums horizontālo principu piemērošanā”;

                        15)

                        Starp G. un G.1. punktiem iekļauj šādu tekstu:
                        “Lūdzu, apstipriniet un paskaidrojiet, kā KRP palīdz piemērot horizontālos principus, kas norādīti attiecīgajā programmā vai partnerības nolīgumā.”;

                        16)

                        pielikuma G.1. punktu aizstāj ar šādu:

                                    “G.1.

                                       Sieviešu un vīriešu līdztiesības veicināšana

                                       <type=’S’ maxlength=’3500’ input=’M’>”;

                        17)

                        pielikuma G.3. punktu aizstāj ar šādu:

                                    “G.3.

                                       Ilgtspējīgas attīstības veicināšana

                                       <type=’S’ maxlength=’3500’ input=’M’>”;

                        18)

                        pielikuma H.1.2. punktu aizstāj ar šādu:

                                    “H.1.2.

                                    Lūdzu, sniedziet informāciju par kopīgā rīcības plāna atlasi atbilstoši Regulas (ES) Nr. 1303/2013 125. panta 3. punktam.”;

                        19)

                        pielikuma H.1.2.1. un H.1.2.2. punktus svītro;

                        20)

                        pielikuma H.4. punktu svītro;

                        21)

                        pielikuma I.1. punktu aizstāj ar šādu:
                        “I.1.   Starpposma mērķu un iznākumu un rezultātu mērķu sasniegšanas izmaksas (lūdzu, aizpildiet arī papildinājumu par rādītājiem).
                        Lūdzu, aizpildiet turpmāk norādītās tabulas ar rādītājiem, kas izmantojami KRP finanšu pārvaldībai, attiecīgā gadījumā sadalot tos pa prioritārajiem virzieniem, fondiem un reģiona kategorijām.”;

                        22)

                        svītro I.2. punktu.

            III PIELIKUMS
            Īstenošanas regulas (ES) 2015/207 V pielikumu groza šādi:

                        1)

                        pielikuma A daļas 3.2. punktā 4.A tabulu (“Kopējie iznākuma rādītāji attiecībā uz ESF”) aizstāj ar šādu tabulu:
                        “4.A tabula

                           Kopējie iznākuma rādītāji attiecībā uz ESF (pa prioritārajiem virzieniem, investīciju prioritātēm, reģionu kategorijām).

                           Attiecībā uz JNI katram prioritārajam virzienam vai tā daļai sadalījums pa reģionu kategorijām nav nepieciešams
                            (*1)

                        Investīciju prioritāte:

                                    Rādītājs ID

                                       Rādītājs (rādītāja nosaukums)

                                       Reģionu kategorija (attiecīgā gadījumā)

                                       Mērķvērtība (2023)

                                       Sadalījums pa dzimumiem nav obligāts (mērķim)

                                    2014

                                    2015

                                    2016

                                    2017

                                    2018

                                    2019

                                    2020

                                    2021

                                    2022

                                    2023

                                    Kumulatīvā vērtība (tiek aprēķināta automātiski)

                                    Sasniegumu attiecība
                                    Sadalījums pa dzimumiem nav obligāts

                                       <type=’S’ input=’G’>

                                       <type=’S’ input=’G’>

                                       <type=’S’ input=’G’>

                                       <type=’N’ input=’G’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’M’>

                                       <type=’N’ input=’G’>

                                       <type=’P’ input=’G’>

                                    Gada vērtība

                                    Kopā

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    M

                                    W

                                    kopā

                                    M

                                    W

                                    kopā

                                    M

                                    W

                                       Bezdarbnieki (ESF)

                                       Bezdarbnieki (JNI)

                                       Ilgstošie bezdarbnieki (ESF)

                                       Ilgstošie bezdarbnieki (JNI)

                                       Neaktīvas personas (ESF)

                                       Neaktīvas personas (JNI)

                                       Izglītībā vai apmācībā neiesaistītas neaktīvas personas (ESF)

                                       Izglītībā vai apmācībā neiesaistītas neaktīvas personas (JNI)

                                       Nodarbinātas personas, arī pašnodarbinātie

                                       Vecumā līdz 25 gadiem (ESF)

                                       Vecumā līdz 25 gadiem (JNI)

                                       Vecumā pēc 54 gadiem (ESF)

                                       Personas vecumā pēc 54 gadiem, kas ir bezdarbnieki, arī ilgstoši bezdarbnieki, vai izglītībā vai apmācībā neiesaistītas neaktīvas personas

                                       Ar pamatizglītību (ISCED 1. līmenis) vai pamatizglītības otro posmu (ISCED 2. līmenis) (ESF)

                                       Ar pamatskolas izglītību (ISCED 1. līmenis) vai pamatizglītības otro posmu (ISCED 2. līmenis) (JNI)

                                       Ar vidējo izglītību (ISCED 3. līmenis) vai pēcvidējo izglītību (ISCED 4. līmenis) (ESF)

                                       Ar vidējo izglītību (ISCED 3. līmenis) vai pēcvidējo izglītību (ISCED 4. līmenis) (JNI)

                                       Ar augstāko izglītību (ISCED 5. līmenis līdz 8. līmenis) (ESF)

                                       Ar augstāko izglītību (ISCED 5. līmenis līdz 8. līmenis) (JNI)

                                       Migranti, dalībnieki ar ārvalstu izcelsmi, minoritātes (tostarp sociāli atstumtās kopienas, piemēram, romi) (ESF)

                                       Migranti, dalībnieki ar ārvalstu izcelsmi, minoritātes (tostarp sociāli atstumtās kopienas, piemēram, romi) (JNI)

                                       Dalībnieki ar invaliditāti (ESF)

                                       Dalībnieki ar invaliditāti (JNI)

                                       Citas nelabvēlīgā situācijā esošas personas (ESF)

                                       Citas nelabvēlīgā situācijā esošas personas (JNI)

                                       Bezpajumtnieki vai mājokli zaudējušas personas
                                        (1)
                                       (ESF)

                                       Bezpajumtnieki vai mājokli zaudējušas personas (JNI)

                                       Personas no lauku apvidiem
                                        (1)
                                       (ESF)

                                       Personas no lauku apvidiem (JNI)

                                       To projektu skaits, ko pilnībā vai daļēji īstenojuši sociālie partneri vai nevalstiskās organizācijas

                                       To projektu skaits, kas attiecas uz sieviešu noturīgu līdzdalību un sasniegumiem nodarbinātībā

                                       To projektu skaits, kas attiecas uz publisko pārvaldi vai publisko pakalpojumu jomu valsts, reģionālā vai vietējā līmenī

                                       Atbalstīto mikrouzņēmumu, mazo un vidējo uzņēmumu skaits (tostarp kooperatīvie uzņēmumi un sociālās ekonomikas uzņēmumi)

                                       Dalībnieku kopskaits
                                        (2)

                        2)

                        pielikuma A daļas 3.2. punktā 9. tabulu (“To darbību izmaksas, kuras īsteno ārpus programmas darbības teritorijas (ERAF un Kohēzijas fonds saistībā ar mērķi “Investīcijas izaugsmei un nodarbinātībai”)”) aizstāj ar šādu:

                                    “1.

                                    2.

                                    3.

                                    4.

                                    5.

                                    6.

                                    Prioritārais virziens

                                    ES atbalsta summa, ko paredzēts izmantot darbībām, kuras īsteno ārpus programmas darbības teritorijas, pamatojoties uz atlasītajām darbībām (EUR)

                                    ES atbalsta daļa prioritārajam virzienam programmas pieņemšanas laikā
                                    (%)
                                    (3/ES atbalsts attiecīgajam prioritārajam virzienam programmas pieņemšanas laikā *100)

                                    ES atbalsta summa darbībām, kuras īsteno ārpus programmas darbības teritorijas, pamatojoties uz atbilstīgiem izdevumiem, kurus saņēmējs ir deklarējis vadošajai iestādei (EUR)

                                    ES atbalsta daļa prioritārajam virzienam programmas pieņemšanas laikā
                                    (%)
                                    (5/ES atbalsts attiecīgajam prioritārajam virzienam programmas pieņemšanas laikā *100)

                                    To darbību izmaksas, kuras īsteno ārpus programmas darbības teritorijas (3)

                                       <type=’S’ input=’S’>

                                       <type=’N’ input=’M’>

                                       <type=’P’ input=’G’>

                                       <type=’N’ input=’M’>

                                       <type=’P’ input=’G’>

                        3)

                        pielikuma A daļas 3.2. punkta 13. tabulā (“Kopīgie rīcības plāni”) pirmās rindas astotās slejas tekstu aizstāj ar šādu:
                        “KRP veids

                                    1.

                                    Parasts

                                    2.

                                    Pirmais KRP

                                    3.

                                    JNI”.

               (*1)  Strukturēti dati, kas nepieciešami ziņojumam par JNI un kas jāiesniedz 2015. gada aprīlī saskaņā ar Regulas (ES) Nr. 1304/2013 19. panta 3.punktu un II pielikumu.

               (1)  Aplēses pamatā ir reprezentatīva izlases kopa. Dalībvalstis var ziņot divos veidos. 1. variants: minimālā prasība ir sniegt datus vienu reizi 2017. gada īstenošanas ziņojumā. Šajā variantā kumulatīvo vērtību norāda 2017. gada īstenošanas ziņojuma slejā “Kumulatīvā vērtība”. 2. variants: gada vērtības paziņo par katru gadu.

               (2)  Dalībnieku kopskaits ietver visus dalībniekus, par kuriem veikta pilnīga datu uzskaite (nesensitīvo personas datu uzskaite), kā arī dalībniekus, par kuriem nav veikta pilnīga datu uzskaite (nesensitīvo personas datu uzskaite). Kopējo dalībnieku skaitu aprēķina SFC2014 sistēmā, pamatojoties uz šādiem trim kopējiem iznākuma rādītājiem: “bezdarbnieki, arī ilgstošie bezdarbnieki”, “neaktīvas personas” un “nodarbinātas personas, arī pašnodarbinātie”. Kopsumma ietver tikai dalībniekus, kam ir veikta pilnīga datu uzskaite, ieskaitot visu nesensitīvo personas datu uzskaiti. Dalībnieku kopskaitā dalībvalstīm ir jāpaziņo par visiem ESF dalībniekiem, tostarp tādiem, par kuriem nav veikta pilnīga nesensitīvo datu uzskaite.”.

               (3)  Saskaņā ar Regulas (ES) Nr. 1303/2013 70. panta 2. punktā vai Regulas (ES) Nr. 1299/2013 20. pantā noteiktajiem maksimālajiem ierobežojumiem.”;

            IV PIELIKUMS
            Īstenošanas regulas (ES) 2015/207 X pielikuma A daļas 8.2. punkta 8. tabulā (“Kopīgie rīcības plāni”) pirmās rindas astotās slejas tekstu aizstāj ar šādu:

               “KRP veids

                           1.

                           Parasts

                           2.

                           Pirmais KRP”

            V PIELIKUMS
            Īstenošanas regulas (ES) 2015/207 V pielikuma C daļas 15. punkta tabulu aizstāj ar šādu:

                           “13.

                           14.

                           Dati darbības rezultātu izvērtēšanai un darbības rezultātu satvars

                           Tikai ziņojumam, ko iesniedz 2019. gadā. Kopējās atbilstīgās izmaksas, ko radījuši un līdz 31.12.2018. samaksājuši atbalsta saņēmēji un kas apliecinātas Komisijai
                           Regulas (ES) Nr. 1303/2013 21. panta 2. punkts

                           Tikai nobeiguma īstenošanas ziņojumam. Kopējās atbilstīgās izmaksas, ko radījuši un līdz 31.12.2023. samaksājuši atbalsta saņēmēji un kas apliecinātas Komisijai
                           Regulas (ES) Nr. 1303/2013 22. panta 7. punkts”

            VI PIELIKUMS
            Īstenošanas regulas (ES) 2015/207 X pielikuma B daļas 12. punkta tabulu aizstāj ar šādu:

                           “13.

                           14.

                           Dati darbības rezultātu izvērtēšanai un darbības rezultātu satvars

                           Tikai ziņojumam, ko iesniedz 2019. gadā. Kopējās atbilstīgās izmaksas, ko radījuši un līdz 31.12.2018. samaksājuši atbalsta saņēmēji un kas apliecinātas Komisijai
                           Regulas (ES) Nr. 1303/2013 21. panta 2. punkts

                           Tikai nobeiguma īstenošanas ziņojumam. Kopējās atbilstīgās izmaksas, ko radījuši un līdz 31.12.2023. samaksājuši atbalsta saņēmēji un kas apliecinātas Komisijai
                           Regulas (ES) Nr. 1303/2013 22. panta 7. punkts”


title: Komisijas Īstenošanas regula (ES) 2019/257 (2019. gada 13. februāris), ar ko 294. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  14.2.2019

                  LV

                  Eiropas Savienības Oficiālais Vēstnesis

                  L 43/34

         KOMISIJAS ĪSTENOŠANAS REGULA (ES) 2019/257
         (2019. gada 13. februāris),
         ar ko 294. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 5. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2019. gada 8. februārī nolēma svītrot četrus ierakstus no to personu, grupu un organizāciju saraksta, uz kurām būtu jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums.

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 13. februārī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139 29.5.2002., 9. lpp.

            PIELIKUMS
            Regulas (EK) Nr. 881/2002 I pielikumā sadaļā “Fiziskās personas” svītro šādus ierakstus:

               “Hassan Abdullah Hersi

                     Al-Turki
                   (alias a) Hassan Turki, b) Hassen Abdelle Fihiye, c) Sheikh Hassan Abdullah Fahaih, d) Hassan Al- Turki, e) Hassan Abdillahi Hersi Turki, f) Sheikh Hassan Turki, g) Xasan Cabdilaahi Xirsi, h) Xasan Cabdulle Xirsi). Dzimšanas datums: aptuveni 1944. gads. Dzimšanas vieta: Region V, Etiopija (Ogaden reģions austrumu Etiopijā). Valstspiedrība: Somālijas. Adrese: ziņots, ka kopš 2012. gada novembra atrodas dienvidu Somālijā, lejas Juba pie Kismayo, galvenokart Jilibe un Burgabo. Regulas 2.a panta 4. punkta b) apakšpunktā minētais paziņošanas datums: 6.7.2004.”

               “Jamal Housni (alias a) Djamel il marocchino, b) Jamal Al Maghrebi, c) Hicham). Dzimšanas datums: 22.2.1983. Dzimšanas vieta: Maroka. Adrese: a) Via Uccelli di Nemi 33, Milan, Italy, b) Via F. De Lemene 50, Milan, Italy. Papildu informācija: 2009. gada jūnijā atradās ieslodzījumā. Regulas 2.a panta 4. punkta b) apakšpunktā minētais paziņošanas datums: 2.8.2006.”

               “Malik Muhammad Ishaq (alias Malik Ishaq). Adrese: Pakistāna. Dzimšanas datums: aptuveni 1959. gads. Dzimšanas vieta: Rahim Yar Khan, Punjab province, Pakistāna. Valstspiedrība: Pakistānas. Cita informācija: a) ārējā izskata apraksts: spēcīga miesasbūve, melna acu krāsa, melna matu krāsa, vidēji brūnas ādas krāsa, izteikti melna bārda; b) fotogrāfija ir pieejama iekļāušanai Interpola un ANO Drošības padomes īpašajā paziņojumā (Special Notice). Nogalināts Pakistānā 28.7.2015. Regulas 7.d panta 2. punkta i) apakšpunktā minētais paziņošanas datums: 14.3.2014.”

               “Lavdrim

                     Muhaxheri
                   (alias a) Abu Abdullah al Kosova, b) Abu Abdallah al-Kosovi, c) Abu Abdallah al-Kosovo); dzimšanas datums: a) 3.12.1989., (b) aptuveni 1987. gads; dzimšanas vieta: Kaqanik/Kacanik; adrese: Sīrijas Arābu Republika (atrašanās vieta no 2015 gada septembra). 7.d panta 2. punkta i) apakšpunktā minētais paziņošanas datums: 29.9.2015.”